PRILOGA I

Ocenjevalna merila za izpostavljenosti iz naslova financiranja projektov

Kategorija 1 Kategorija 2 Kategorija 3 Kategorija 4 Dejavnik: finančna trdnost (a) Poddejavnik: razmere na trgu Malo konkurenčnih dobaviteljev ali precejšnja in trajna prednost z vidika lokacije, stroškov ali tehnologije. Povpraševanje je veliko in narašča. Malo konkurenčnih dobaviteljev ali lokacija, stroški ali tehnologija, boljši od povprečja, a te okoliščine morda ne bodo trajale dolgo. Povpraševanje je veliko in stabilno. Projekt nima prednosti z vidika lokacije, stroškov ali tehnologije. Povpraševanje je ustrezno in stabilno. Projekt ima lokacijo, stroške ali tehnologijo, ki so slabši od povprečja. Povpraševanje je šibko in upada. (b) Poddejavnik: finančna razmerja (npr. stopnja kritja odplačila dolga (DSCR (1)), stopnja kritja obresti (ICR (2)), kazalnik servisiranja dolga v njegovi življenjski dobi (LLCR (3)) ter razmerje med dolžniškim in lastniškim kapitalom) Močna finančna razmerja glede na raven projektnega tveganja; zelo trdne ekonomske predpostavke. Močna do sprejemljiva finančna razmerja glede na raven projektnega tveganja; trdne ekonomske predpostavke projekta. Standardna finančna razmerja glede na raven projektnega tveganja. Agresivna finančna razmerja glede na raven projektnega tveganja. (c) Poddejavnik: analiza stresa na podlagi dohodka, ustvarjenega med trajanjem kredita (4) Projekt lahko finančne obveznosti izpolnjuje v trajnih, zelo stresnih gospodarskih ali panožnih razmerah. Projekt lahko finančne obveznosti izpolnjuje v običajnih stresnih gospodarskih ali panožnih razmerah. Projekt obveznosti verjetno ne bo mogel izpolnjevati le v težkih gospodarskih razmerah. Projekt je dovzeten za strese, ki v gospodarskem ciklu niso neobičajni, in lahko v primeru upada gospodarske aktivnosti postane plačilno nesposoben. Če se razmere v kratkem ne izboljšajo, bo projekt plačilno nesposoben. (d) Poddejavnik: finančna struktura • Amortizacijski načrt (komponenta poddejavnika) Amortizacija dolga brez plačila ob koncu zapadlosti. Amortizacija dolga brez plačila ob koncu zapadlosti oziroma z neznatnim plačilom. Amortizacija odplačila dolga z omejenim plačilom ob koncu zapadlosti. Plačilo ob koncu zapadlosti ali amortizacija odplačila dolga z visokim plačilom ob koncu zapadlosti. • Tržno/ciklično tveganje in tveganje refinanciranja (komponenta poddejavnika) Izpostavljenosti tržnemu ali cikličnemu tveganju ni ali pa je zelo omejena, saj pričakovani denarni tok krije vsa prihodnja poplačila kredita med trajanjem kredita ter med denarnim tokom in poplačilom kredita ni večjih zamud. Tveganja refinanciranja ni oziroma je zelo majhno. Izpostavljenost tržnemu ali cikličnemu tveganju je omejena, saj pričakovani denarni tok krije večino prihodnjih poplačil kredita med trajanjem kredita ter med denarnim tokom in poplačilom kredita ni večjih zamud. Tveganja refinanciranja je majhno. Izpostavljenost tržnemu ali cikličnemu tveganju je zmerna, saj pričakovani denarni tok krije le del prihodnjega poplačila kredita med trajanjem kredita ali pa je med denarnim tokom in poplačilom kredita nekaj večjih zamud. Povprečno tveganje refinanciranja. Izpostavljenost tržnemu ali cikličnemu tveganju je precejšnja, saj pričakovani denarni tok krije le manjši del prihodnjega poplačila kredita med trajanjem kredita ali pa je med denarnim tokom in poplačilom kredita nekaj večjih zamud. Veliko tveganje refinanciranja. (e) Poddejavnik: valutno tveganje Ni valutnega tveganja, saj ni razlike v valuti kredita in valuti dohodkov projekta ali pa je valutno tveganje v celoti zavarovano. Ni valutnega tveganja, saj ni razlike v valuti kredita in valuti dohodkov projekta ali pa je valutno tveganje v celoti zavarovano. Valuti kredita in dohodkov projekta sta različni, a je valutno tveganje majhno, saj je menjalni tečaj stabilen ali pa je valutno tveganje v veliki meri zavarovano. Valuti kredita in dohodkov projekta sta različni in valutno tveganje je veliko, ker je menjalni tečaj nestabilen, valutno tveganje pa v veliki meri ni zavarovano. Dejavnik: politično in pravno okolje (a) Poddejavnik: politično tveganje, vključno s transfernim tveganjem, ob upoštevanju vrste projekta in zmanjševanja tveganj Zelo majhna izpostavljenost; po potrebi močni instrumenti za zmanjševanje tveganj. Majhna izpostavljenost; po potrebi zadovoljivi instrumenti za zmanjševanje tveganj. Zmerna izpostavljenost; primerni instrumenti za zmanjševanje tveganj. Velika izpostavljenost; šibki ali neobstoječi instrumenti za zmanjševanje tveganj. (b) Poddejavnik: tveganje višje sile (vojna, civilni nemiri itd.) Nična ali zelo majhna izpostavljenost tveganju višje sile. Omejena izpostavljenost tveganju višje sile. Precejšnja izpostavljenost tveganju višje sile, ki ni dovolj zmanjšana. Precejšnja izpostavljenost tveganju višje sile, ki ni zmanjšana. (c) Poddejavnik: podpora vlade in dolgoročen pomen projekta za državo Projekt strateškega pomena za državo (po možnosti izvozno naravnan). Močna podpora vlade. Projekt velja za pomembnega za državo. Dobra raven podpore vlade. Projekt ni strateški, a ima za državo nesporne koristi. Podpora vlade morda ni izrecna. Projekt ni ključen za državo. Ni podpore vlade ali pa je šibka. (d) Poddejavnik: stabilnost pravnega in zakonodajnega okolja (tveganje sprememb zakonodaje) Dolgoročno ugodno in stabilno zakonodajno okolje. Srednjeročno ugodno in stabilno zakonodajno okolje. Zakonodajne spremembe je mogoče napovedati s precejšnjo gotovostjo. Sedanja ali prihodnja zakonodajna vprašanja lahko vplivajo na projekt. (e) Poddejavnik: pridobivanje vse potrebne podpore in dovoljenj za tako oprostitev od predpisov o lokalni vsebini Močno Zadovoljivo Primerno Šibko (f) Poddejavnik: izvršljivost pogodb, zavarovanja s premoženjem in vrednostnih papirjev Pogodbe, zavarovanje s premoženjem in vrednostni papirji so izvršljivi. Pogodbe, zavarovanje s premoženjem in vrednostni papirji so izvršljivi. Pogodbe, zavarovanje s premoženjem in vrednostni papirji veljajo za izvršljive, čeprav morda obstajajo določena neključna vprašanja. V zvezi z dejanskim izvrševanjem pogodb, zavarovanja s premoženjem in vrednostnih papirjev obstajajo nerešena ključna vprašanja. Dejavnik: značilnosti posla (a) Poddejavnik: tveganje v zvezi z zasnovo in tehnologijo Popolnoma dokazana tehnologija in zasnova. Popolnoma dokazana tehnologija in zasnova. Dokazana tehnologija in zasnova – zagonske težave so omiljene z močnim svežnjem za dokončanje. Nedokazana tehnologija in zasnova; obstajajo težave s tehnologijo in/ali zasnova je kompleksna. (b) Poddejavnik: tveganja v zvezi z gradnjo • Dovoljenja in prostorsko umeščanje (komponenta poddejavnika) Pridobljena so bila vsa dovoljenja. Nekatera dovoljenja so še v postopku pridobivanja, a je njihova izdaja zelo verjetna. Nekatera dovoljenja so še v postopku pridobivanja, a je postopek izdajanja dovoljenj dobro opredeljen in dovoljenja veljajo za rutinska. Treba je še pridobiti ključna dovoljenja, ki ne veljajo za rutinska. Veljajo lahko zahtevni pogoji. • Vrsta gradbene pogodbe (komponenta poddejavnika) Pogodba o gradbenih storitvah (5) (pogodba o inženiringu in dobavi) na ključ s fiksno ceno in znanim datumom dokončanja. Pogodba o gradbenih storitvah (pogodba o inženiringu in dobavi) na ključ s fiksno ceno in znanim datumom dokončanja. Pogodba o gradbenih storitvah na ključ s fiksno ceno in znanim datumom dokončanja z enim ali več pogodbeniki. Brez pogodbe na ključ s fiksno ceno ali delna pogodba na ključ s fiksno ceno in/ali usklajevalne težave z več pogodbeniki. • Verjetnost dokončanja projekta v okviru dogovorjenega časa in stroškov (komponenta poddejavnika) Skoraj gotovo je, da bo projekt dokončan v okviru dogovorjenega časa in dogovorjenih stroškov. Zelo verjetno je, da bo projekt dokončan v okviru dogovorjenega časa in dogovorjenih stroškov. Ni gotovo, da bo projekt dokončan v okviru dogovorjenega časa in dogovorjenih stroškov. Obstajajo indici, da projekt ne bo dokončan v okviru dogovorjenega časa in dogovorjenih stroškov. • Garancije za pravočasno izvedbo del (6) ali pogodbena kazen (7) (komponenta poddejavnika) Precejšna pogodbena kazen, podprta s finančnimi sredstvi, in/ali trdna garancija za pravočasno izvedbo del s strani sponzorjev z odličnim finančnim položajem. Znatna pogodbena kazen, podprta s finančnimi sredstvi, in/ali garancija za pravočasno izvedbo del s strani sponzorjev z dobrim finančnim položajem. Ustrezna pogodbena kazen, podprta s finančnimi sredstvi, in/ali garancija za pravočasno izvedbo del s strani sponzorjev z dobrim finančnim položajem. Neustrezna pogodbena kazen ali nepodprta s finančnimi sredstvi ali šibka garancija za pravočasno izvedbo del. • Reference in finančna trdnost pogodbenika v zvezi z gradnjo podobnih projektov (komponenta poddejavnika) Močno Dobro Zadovoljivo Šibko (c) Poddejavnik: operativno tveganje • Obseg, narava in kompleksnost pogodb o obratovanju in vzdrževanju (komponenta poddejavnika) Trdna dolgoročna pogodba o obratovanju in vzdrževanju (8), po možnosti s pogodbenimi spodbudami za uspešnost (9), in/ali računi rezerv za obratovanje in vzdrževanje (10), čeprav pogodba o obratovanju in vzdrževanju ni nujno potrebna za izvajanje potrebnega vzdrževanja, saj so dejavnosti obratovanja in vzdrževanja zelo jasne in pregledne. Dejavnosti obratovanja in vzdrževanja so precej jasne in pregledne, obstaja dolgoročna pogodba o obratovanju in vzdrževanju in/ali račun rezerv za obratovanje in vzdrževanje. Dejavnosti obratovanja in vzdrževanja so kompleksne, potrebna je pogodba o obratovanju in vzdrževanju. Obstaja omejena dolgoročna pogodba o obratovanju in vzdrževanju in/ali račun rezerv. Dejavnosti obratovanja in vzdrževanja so kompleksne, pogodba o obratovanju in vzdrževanju je nujno potrebna. Ni pogodbe o obratovanju in vzdrževanju. Zato obstaja tveganje visokih prekoračitev obratovalnih stroškov, ki ga ni mogoče zmanjšati. • Izkušnje, reference in finančna trdnost upravljavca (komponenta poddejavnika) Zelo močno ali zagotovljena tehnična pomoč sponzorjev. Močno Sprejemljivo Omejeno/šibko ali pa je lokalni upravljavec odvisen od lokalnih organov. (d) Poddejavnik: ocena prihodkov, vključno s tveganjem odjema (11) • Kakšna je trdnost pogodb o prihodkih (npr. pogodbe o odjemu (12), koncesijski sporazumi, pritok dohodka iz javno-zasebnega partnerstva in druge pogodbe o prihodku)? Kakšna je kakovost določb o odpovedi (13)? (komponenta poddejavnika) Odlična trdnost prihodkov Dobra trdnost prihodkov Sprejemljiva trdnost prihodkov Prihodki projekta niso gotovi in obstajajo indici, da nekaj prihodkov morda ne bo mogoče pridobiti. • Če obstaja pogodba vzemi ali plačaj (14) ali pogodba o odjemu po fiksni ceni (komponenta poddejavnika) Odlična kreditna sposobnost odjemalca; trdne določbe o odpovedi; trajanje pogodbe precej presega ročnost dolga. Dobra kreditna sposobnost odjemalca; trdne določbe o odpovedi; trajanje pogodbe presega ročnost dolga. Sprejemljiv finančni položaj odjemalca; običajne določbe o odpovedi; trajanje pogodbe načeloma ustreza ročnosti dolga. Šibak odjemalec; šibke določbe o odpovedi; trajanje pogodbe ne presega ročnosti dolga. • Če ne obstaja pogodba vzemi ali plačaj ali pogodba o odjemu po fiksni ceni (komponenta poddejavnika) Projekt proizvaja bistvene storitve ali blago, ki se splošno prodaja na svetovnem trgu; proizvodnjo je mogoče takoj absorbirati po načrtovanih cenah tudi ob nižjih stopnjah rasti trga kot v preteklosti. Projekt proizvaja bistvene storitve ali blago, ki se splošno prodaja na regionalnem trgu, ki ga bo absorbiral po načrtovanih cenah v primeru preteklih stopenj rasti. Blago se prodaja na omejenem trgu, ki ga lahko absorbira le po cenah, nižjih od načrtovanih. Po proizvodnji projekta povprašuje le en ali malo kupcev oziroma se načeloma ne prodaja na organiziranem trgu. (e) Poddejavnik: tveganje dobave • Tveganje v zvezi s ceno, obsegom in prevozom polproizvodov; reference in finančna trdnost dobavitelja (komponenta poddejavnika) Dolgoročna pogodba o dobavi z dobaviteljem z odličnim finančnim položajem. Dolgoročna pogodba o dobavi z dobaviteljem z dobrim finančnim položajem. Dolgoročna pogodba z dobaviteljem z dobrim finančnim položajem – obstaja lahko nekaj cenovnega tveganja. Kratkoročna pogodba o dobavi ali dolgoročna pogodba o dobavi s finančno šibkim dobaviteljem – nekaj cenovnega tveganja brez dvoma obstaja. • Tveganja v zvezi z rezervami (15) (npr. razvoj naravnih virov) (komponenta poddejavnika) Neodvisno revidirane, dokazane in razvite rezerve precej presegajo zahteve v življenjski dobi projekta. Neodvisno revidirane, dokazane in razvite rezerve presegajo zahteve v življenjski dobi projekta. Dokazane rezerve ustrezno zadostujejo za projekt v času ročnosti dolga. Projekt se v določeni meri opira na potencialne in nerazvite rezerve. Dejavnik: trdnost sponzorja (vključno z morebitnim javno-zasebnim partnerstvom) (a) Poddejavnik: finančna trdnost sponzorja Močan sponzor z odličnim finančnim položajem Dober sponzor z dobrim finančnim položajem Sponzor z ustreznim finančnim položajem Šibak sponzor z očitno finančno šibkostjo (b) Poddejavnik: reference sponzorja in njegove izkušnje v državi/panogi Sponzor z odličnimi referencami in izkušnjami v državi/panogi Sponzor z zadovoljivimi referencami in izkušnjami v državi/panogi Sponzor z ustreznimi referencami in izkušnjami v državi/panogi Sponzor brez referenc ali izkušenj v državi/panogi ali z vprašljivimi referencami ali izkušnjami (c) Poddejavnik: podpora sponzorja, dokazana z lastniškim kapitalom, določbo o lastništvu (16) in pripravljenostjo zagotoviti dodaten denar, če je to potrebno Močno. Projekt je za sponzorja zelo strateški (glavno poslovno področje – dolgoročna strategija). Dobro. Projekt je za sponzorja strateški (glavno poslovno področje – dolgoročna strategija). Sprejemljivo. Projekt je za sponzorja pomemben (glavno poslovno področje). Omejeno. Projekt za sponzorjevo dolgoročno strategijo ali glavno poslovno področje ni ključen. Dejavnik: zavarovalni paket (a) Poddejavnik: dodelitev pogodb in računov Povsem celovito Celovito Sprejemljivo Šibko (b) Poddejavnik: zastavitev sredstev, ob upoštevanju kakovosti, vrednosti in likvidnosti sredstev Prva prednostna pravica iz zavarovanja (17) v vseh sredstvih, pogodbah, dovoljenjih in računih projekta, potrebnih za vodenje projekta. Prednostna pravica iz zavarovanja v vseh sredstvih, pogodbah, dovoljenjih in računih projekta, potrebnih za vodenje projekta. Sprejemljiva pravica iz zavarovanja v vseh sredstvih, pogodbah, dovoljenjih in računih projekta, potrebnih za vodenje projekta. Malo varnosti ali zavarovanja za kreditodajalce; šibka določba o prepovedi obremenjevanja premoženja kreditojemalca (18). (c) Poddejavnik: nadzor kreditodajalca nad denarnim tokom (npr. prenosi denarnih sredstev (19), neodvisni skrbniški računi (20)) Močno Zadovoljivo Primerno Šibko (d) Poddejavnik: trdnost svežnja zavez (obvezna predplačila (21), odlogi plačil (22), hierarhija plačil (23), omejitve dividend (24) …) Sveženj zavez je za to vrsto projekta močan. Projekt ne sme izdati dodatnega dolžniškega instrumenta. Sveženj zavez je za to vrsto projekta zadovoljiv. Projekt sme izdati zelo omejen dodaten dolžniški instrument. Sveženj zavez je za to vrsto projekta primeren. Projekt sme izdati omejen dodaten dolžniški instrument. Sveženj zavez je za to vrsto projekta nezadosten. Projekt sme izdati neomejen dodaten dolžniški instrument. (e) Poddejavnik: rezervni skladi (odplačevanje dolga, obratovanje in vzdrževanje, obnova in zamenjava, nepredvideni dogodki itd.) Obdobje kritja je daljše od povprečnega, vsi rezervni skladi so v celoti financirani z denarnimi sredstvi ali akreditivi bank z visoko bonitetno oceno. Povprečno obdobje kritja, vsi rezervni skladi so v celoti financirani. Povprečno obdobje kritja, vsi rezervni skladi so v celoti financirani. Obdobje kritja je krajše od povprečnega, rezervni skladi so financirani iz denarnega toka iz poslovanja.

(1) Stopnja kritja odplačila dolga (DSCR) pomeni stopnjo denarnega toka, ki je na voljo za odplačevanje dolga ter se lahko ustvari iz sredstva, glede na potrebno odplačilo glavnice in obresti v življenjski dobi kredita, pri čemer se denarni tok, ki je na voljo za odplačevanje dolga, izračuna tako, da se od prihodkov, ki jih ustvarja projekt, odštejejo splošni stroški poslovanja, investicijski izdatki, lastniško in dolžniško financiranje, davki in prilagoditve za obratni kapital.

(2) Stopnja kritja obresti (ICR) pomeni stopnjo denarnega toka, ki je na voljo za odplačevanje dolga in se lahko ustvari iz sredstva, glede na potrebno odplačilo obresti v življenjski dobi kredita, pri čemer se denarni tok, ki je na voljo za odplačevanje dolga, izračuna tako, da se od prihodkov, ki jih ustvarja projekt, odštejejo splošni stroški poslovanja, investicijski izdatki, lastniško in dolžniško financiranje, davki in prilagoditve za obratni kapital.

(3) Kazalnik servisiranja dolga v njegovi življenjski dobi (LLCR) pomeni stopnjo neto sedanje vrednosti denarnega toka, ki je na voljo za odplačevanje dolga, glede na preostali znesek dolga ter pomeni, kolikokrat lahko denarni tok, ki je na voljo za odplačevanje dolga in se lahko ustvari iz sredstva, poplača preostali znesek dolga v načrtovani življenjski dobi kredita, pri čemer se denarni tok, ki je na voljo za odplačevanje dolga, izračuna tako, da se od prihodkov, ki jih ustvarja projekt, odštejejo splošni stroški poslovanja, investicijski izdatki, lastniško in dolžniško financiranje, davki in prilagoditve za obratni kapital.

(4) Trajanje kredita pomeni čas, ki je ostal za poplačilo kredita.

(5) Pogodba o inženiringu in dobavi (EPC) ali „pogodba na ključ“ pomeni dogovor med pogodbenim izvajalcem inženiringa in dobave (pogodbenik EPC) in izvajalcem, pri čemer se pogodbenik EPC zaveže, da bo pripravil podrobno inženirsko zasnovo projekta, dobavil vso potrebno opremo in materiale ter zgradil in izvajalcu predal delujoč objekt ali sredstvo, običajno v okviru dogovorjenega časa in proračuna.

(6) Garancija za pravočasno izvedbo del pomeni garancijo, ki jo pogodbenik zagotovi kreditodajalcu projekta ter se z njo zaveže, da bo projekt dokončal v določenem časovnem okviru in kril morebitno prekoračitev stroškov.

(7) Pogodbena kazen pomeni denarno odškodnino za izgubo, škodo ali kršitev, ki jo oseba utrpi v zvezi s svojimi pravicami ali premoženjem ter ki je dodeljena s sodbo sodišča ali pogodbeno določbo v zvezi s kršitvijo pogodbe.

(8) Pogodba o obratovanju in vzdrževanju pomeni pogodbo med izvajalcem in upravljavcem. Izvajalec za obratovanje, vzdrževanje in pogosto tudi upravljanje uspešnosti projekta pooblasti upravljavca z izkušnjami v panogi pod pogoji pogodbe o obratovanju in vzdrževanju (tj. obseg, trajanje, odgovornost upravljavca, plačila in pogodbena kazen).

(9) Spodbude za uspešnost ali uporaba pogodb, vezanih na uspešnost, se nanašajo na strateško metriko uspešnosti, s katero je neposredno povezano pogodbeno plačilo. Metrika uspešnosti lahko meri razpoložljivost, zanesljivost, zmožnost vzdrževanja, utemeljenost.

(10) Račun rezerv za obratovanje in vzdrževanje pomeni sklad, v katerega se deponirajo denarna sredstva, namenjena kritju stroškov obratovanja in vzdrževanja projekta.

(11) Tveganje odjema pomeni tveganje, da povpraševanja po proizvodnji ali storitvi ni po ceni, po kateri sta zagotovljeni, ali pa odjemalec ne more ali ne želi izpolniti zaveze za nakup proizvodnje ali storitve.

(12) Pogodba o odjemu pomeni pogodbo med proizvajalcem vira/proizvoda/storitve in kupcem (odjemalcem) vira za nakup/prodajo delov prihodnje proizvodnje proizvajalca. Pogodba o odjemu se običajno izpogaja pred izgradnjo objekta, da se zagotovi trg za prihodnjo proizvodnjo objekta. Namen je proizvajalcu zagotoviti stabilne in zadostne prihodke za kritje obveznosti v zvezi z dolgom, kritje obratovalnih stroškov in določen zahtevan donos.

(13) Določba o odpovedi pomeni določbo v pogodbi, ki omogoča odpoved pogodbe pod določenimi pogoji.

(14) Pogodba vzemi ali plačaj pomeni pogodbo, s katero se dogovori, da kupec od dobavitelja kupi proizvodnjo ali storitev, sicer plača kazen. V pogodbi sta določeni tako cena kot kazen.

(15) Tveganje v zvezi z rezervami pomeni tveganje, da so razpoložljive rezerve manjše od pričakovanj.

(16) Določba o lastništvu pomeni določbo, ki določa, da lastnik projekta ne more biti nihče drug kot dejanski lastnik (sponzor).

(17) Prva prednostna pravica iz zavarovanja pomeni pravico iz zavarovanja v zvezi s sredstvom (zastavljenim kot zavarovanje), ki je zavarovana pred terjatvami drugih oseb. Zastavna pravica postane prednostna z registracijo pri ustreznem zakonsko določenem organu, tako da postane zakonsko izvršljiva, vse nadaljnje terjatve do zadevnega sredstva pa so podrejene.

(18) Določba o prepovedi obremenjevanja premoženja kreditojemalca pomeni določbo, da institucija svojega premoženja ne bo zastavljala, če bi to za kreditodajalca pomenilo manjše zavarovanje.

(19) Prenos denarnih sredstev pomeni obvezno uporabo presežnega prostega denarnega toka za odplačilo neporavnanega dolga, namesto da bi znesek razdelili delničarjem.

(20) Neodvisni skrbniški račun pomeni račun pri banki na ime sponzorja, in sicer na podlagi dogovora o skrbniškem računu med kreditodajalcem in kreditojemalcem, ki zagotavlja nepreklicno navodilo kreditojemalca, da se vsi prihodki iz poslovanja ali prihodki od prodaje sredstev projekta vplačajo na ta račun, banka pa je pooblaščena za izvajanje plačil iz razpoložljivih sredstev le, kot je dogovorjeno v dokumentih o financiranju projekta.

(21) Obvezno predplačilo pomeni določbo, po kateri mora kreditojemalec pred datumom zapadlosti vnaprej plačati del dolga z določenim prihodkom, če in ko ga prejme.

(22) Odlog plačila pomeni določbo, po kateri lahko začne kreditojemalec dolg odplačevati na določen datum v prihodnosti.

(23) Hierarhija plačil pomeni določbo, po kateri se denarni tok projekta povzame s hierarhijo denarnega toka, ki prikazuje prednostno razvrstitev vsakega priliva in odliva denarnega toka.

(24) Omejitev dividend pomeni določbo, ki določa okoliščine, v katerih lahko kreditodajalec prepreči izplačilo kapitala.